YHTEISÖJEN ENSIMMÄISEN OIKEUSASTEEN TUOMIOISTUIMEN TUOMIO (ensimmäinen jaosto)

23 päivänä syyskuuta 1997

Asia T-172/96

Yannick Chevalier-Delanoue

vastaan

Euroopan unionin neuvosto

”Henkilöstö — Vuosiloma — Matkapäivät — Lähtöpaikkakunta Euroopan ulkopuolella — Yhdenvertainen kohtelu”

Täydellinen teksti ranskan kielellä II-809

Aihe:

Kanne, jossa vaaditaan kumoamaan neuvoston 29.1.1996 tekemä päätös, jolla se kieltäytyi lisäämästä kantajan vuosilomaan ylimääräisiä matkapäiviä.

Lopputulos:

Hylkääminen.

Tuomion lyhennelmä

Kantaja on Euroopan unionin neuvoston pääsihteeristön virkamies. Tästä syystä hänen asemapaikkansa on Bryssel. Hänen lähtöpaikkakunnakseen on vahvistettu Washington DC (Yhdysvallat).

Nimittävä viranomainen vahvisti 9.3.1995 tekemällään päätöksellä kantajan matkapäiviksi kaksi päivää lisäten, että jos kantaja osoittaisi, ettei hänen toimipaikkansa ja alkuperäpaikkansa välistä edestakaista matkaa voida tehdä myönnetyssä ajassa, hänelle myönnettäisiin “vastaava ylimääräinen matkaan kuluva aika”.

Näin ollen 9.3.1995 tehdyssä päätöksessä sovellettiin kantajaan 21.12.1994 annettua neuvoston pääsihteeristön sisäistä ohjesääntöä, jonka mukaan virkamiehille, joiden lähtöpaikkakunta on Euroopan ulkopuolella, myönnetään kaksi päivää — eli 48 tuntia — matkantekoa varten kuitenkin niin, että virkamiehille, jotka osoittavat, ettei edestakaista matkaa voi tehdä kahdessa päivässä, myönnetään ylimääräisiä matkapäiviä.

Kantaja vaati 23.3.1995 päivätyssä ja henkilöstö- ja hallinto-osaston johtajalle osoitetussa kirjeessään ylimääräisiä matkapäiviä perustellen vaatimustaan sillä, että matka Brysselistä Washingtoniul kestää kaikki vaihdot mukaan luiden II-12 tuntia, että matka Washingtonista Brysseliin tehdään yöllä, että näiden kahden paikan välinen aikaero on 6 tuntia, ja että Brysselin ja Washingtonin välinen edestakainen matka kestää näin ollen välttämättä kolmatta päivää.

Henkilöstö- ja hallinto-osastonjohtaja vastasi 11.4.1995 päivätyllä kirjeellä todeten, että sääntöä, jónica mukaan ylimääräisiä matkapäiviä on mahdollista vaatia, sovelletaan sen jälkeen loin vuosittainen matka on tehty, ja kehotti kantajaa tästä syystä seuraavan vuosittaisen matkalculukorvaushakemuksen esittämisen yhteydessä esittämään ne seikat, joiden nojalla ylimääräisten matkapäivien myöntäminen on perusteltua.

Kantaja uudisti vaatimuksensa 13.12.1995 päivätyssä kirjeessä tehtyään vuosittaisen matkansa ja täsmensi, että matkaan kuluvat kolme päivää ja siilien liittyvä toipumisaika huomioon ottaen hänelle oli myönnettävä kaksi ylimääräistä matkapäivää.

Henkilöstö- ja hallinto-osaston johtaja hylkäsi 29.1.1996 päivätyllä kirjeellään kantajan vaatimuksen perustellen tätä sillä, että edestakainen matka ei selvästikään kestä pitempään kuin myönnetyt kaksi päivää.

Kantaja valitti tästä 30.4.1996 ja tämä valitus hylättiin nimenomaisella hylkäävällä päätöksellä, joka annettiin kantajalle tiedoksi 25.7.1996.

Sovellettavat oikeussäännöt

Henkilöstösääntöjen liitteessä V olevan 7 artiklan 5 kohdan ja yhdenvertaisen kohtelun periaatteen rikkomista koskeva ainoa kanneperuste

Toimielin ei riko Euroopan yhteisöjen virkamiehiin sovellettavien henkilöstösääntöjen liitteessä V olevan 7 artiklan 5 kohtaa eikä loukkaa yhdenvertaisen kohtelun periaatetta, kun se Euroopan ulkopuolella lähtöpaikan omaavan virkamiehen vuosilomaan liittyen vahvistaa matkapäiviksi kaksi päivää, jos toimielin ottaa riittävästi huomioon virkamiehen tarpeet ja jos tämä viimeksi mainittu ei millään tavalla osoita, että asemapaikan ja lähtöpaikan välinen matka on viivästynyt tai että muut seikat ovat aiheuttaneet sen, ettei matkaa voitu tehdä myönnettyjen matkapäivien aikana.

Ratkaisu:

Kanne hylätään.